Odyssee

D **Odyssee** () isch näbe dr *[[Ilias]]* s zwäite Epos, wo im griechische Dichder Homer zuegschriibe wird. Si ghöört zu de eltisten und iiflussriichste Dichdige vo dr oobedländische Litratuur. S Wärk isch zum erste Mol im 8. Joorhundert v. d. Z. ufgschriibe worde. Es schilderet d Abentüür vom König Odysseus vo Ithaka und sine Gfäärte uf em Häimwääg us em Trojanische Chrieg.

D Odyssee bestoot us 12'200 Värs in Hexameter in 24 Gsäng. S verzelt wie dr Köönig vo dr chliine Insle Ithaka noch zää Joor Chrieg no zää Joor vo de Götter dra ghinderet wird, häimzfaare. Noch e Hufe Abentüür chunnt er schliesslig as Bättler zrugg und niemer usser sim Hund kennt en. In sim Huus het s e Hufe Fremdi, wo brobiere, sinere Frau Penelope iizreede, ass är, dr Odysseus, dood sig, und si wäi zwinge, äine vo iine z hüroote. Noch eme Wettkampf mit Pfiil und Booge döödet dr Odysseus zämme mit sim Soon Telemachos alli Fremde und au die Diener, wo nid dröi gsi si. D Penelope kennt in schliesslig wider un denn goot dr Odysseus zu sim alte Vater Laërtes uf Bsuech.

In vile Sprooche isch dr Begriff „Odyssee“ zum Sünonüüm für e langi Irrfaart worde.

De Albert Meyer het anne 1960 e Übersetzig vo der Odysse uf Bärndütsch uusegää.

## Wärkusgoobe
* *Homer bärndütsch, Odyssee: Gesänge 1-24*. Übersetzt vom Albert Meyer. Francke, Bern  1960. 433 S.
* Homer: *Odyssee*. Griechisch-dütsch, uusegee und übersetzt vom Anton Weiher. Sammlung Tusculum. Artemis & Winkler Verlag, Düsseldorf 2003. ISBN 3-7608-1542-1
* *Homers Odyssee*. Übersetzt vom Johann Heinrich Voß. Winkler Weltliteratur. Blaue Reihe. Züri, Stuttgart 2001. ISBN 3-538-06920-4
* Homer: *Die Odyssee*. Übersetzt vom Wolfgang Schadewaldt. Bibliothek der alten Welt. Griechische Reihe. Zürich, Stuttgart 2001. ISBN 3-7608-4092-2
* *Homerus Odyssee*. Übersetzt vom Gerhard Scheibner. Taschenbibliothek der Weltliteratur. Berlin, Weimar 1989. ISBN 3-351-01397-3
* Homer: *Odyssee*. Übersetzt vom Roland Hampe. Reclams Universalbibliothek. Bd 280. Reclam, Stuttgart 1986. ISBN 3-15-000280-X
* Homer: „Odyssee“. Übersetzt vom Kurt Steinmann. Manesse Verlag, Züri 2007. ISBN 978-3-7175-9020-0

### Onläin

**Griechisch**
* A.T. Murray (Hrsg.): Homer: The Odyssey, Cambridge, MA.: Harvard University Press 1919, ISBN 0-674-99561-9
* 
**Änglisch**
* A.T. Murray: Homer: The Odyssey, Cambridge, MA.: Harvard University Press 1919 / Noochdruck, ISBN 0-674-99561-9; 
* Charles LLoyd: A translation of the first seven books of the Odyssey of Homer, 1810, 
* John Flaxman, William Sotheby: The Iliad and Odyssey, G. and W. Nicol, Pall Mall: J. Murray, Albemarle Street 1834, 
* Samuel Henry Butcher, Andrew Lang: The Odyssey by Homer, New York 1879.
* Samuel Butler: The Odyssey, New York 1898.
* George Thedoridis: The Odyssey, 2004
* Ian Johnston: Homer, The Odyssey, https://web.archive.org/web/20140722092736/http://records.viu.ca/~Johnstoi/homer/odysseytofc.htm, Arlington, Virginia: Richer Resources Publications 2002/2006
* Thomas Hobbes: Iliad and Odyssey, London: Bohn 1839–45
* George Chapman: The Odysseus, London: J. R. Smith 1857
* Alexander Pope: The Odyssey, London 1713
* William Cowper: The Odyssey of Homer, London 1791; 
* D. W. Myatt: Odyssey, nur Bücher 1–3
* Robert Fagles: Homer, The Odyssey, New York, Viking Penguin 1996, online nur Bücher 6–8

**Dütsch**
* Griechische Teggst und Übersetzig (Voß) uf gottwein.de
* Übersetzig vom Johann Heinrich Voß; Usgoob bim Projekt Gutenberg-DE;